Latvijas vēstnieks ASV

thumb|250px|Latvijas vēstniecības ASV ēka Masačusetsas avēnijā Vašingtonā (2009).
[thumb|250px|Latvijas sūtnis ASV [Ludvigs Sēja pēc akreditācijas Baltajā namā (1925).]]
thumb|250px|Latvijas ģerbonis, kas agrāk atradās pie Latvijas sūtniecības nama ASV.
**Latvijas Republikas vēstnieks Amerikas Savienotajās Valstīs** ir Latvijas Republikas ārkārtējais un pilnvarotais vēstnieks, kurš pilda oficiālā pārstāvja amatu Amerikas Savienotajās Valstīs. Vēstniecība kopš 2006. gada marta atrodas Masačusetsas avēnijā (*2306 Massachusetts Ave., NW*) Vašingtonā.

1922. gada 28. jūlijā ASV valdība atzina Latvijas valdību, tajā pašā gadā Vašingtonā atvēra Latvijas sūtniecību ASV, kas tomēr tika slēgta 1923. gada maijā, savas funkcijas nododot Ņujorkas konsulātam, ko vadīja Artūrs Ļūļe. 1925. gadā Latvijas sūtniecība Vašingtonā tika izveidota no jauna, tomēr līdzekļu trūkuma dēļ tā tika atkal slēgta 1927. gadā, pilnvaras nododot Latvijas ģenerālkonsulātam Ņujorkā. Latvijas sūtniecība ASV atjaunoja savu darbību 1935. gadā.

ASV valsts sekretāra Samnera Velsa deklarācija 1940. gada 23. jūlijā noteica Baltijas valstu okupācijas neatzīšanas politiku no ASV puses līdz pat 1991. gadam un nodrošināja Baltijas valstu pārstāvniecību pastāvēšanu Vašingtonā.

## Sūtņu un vēstnieku uzskaitījums
 
* Jānis Kalniņš (1919—1922), Latvijas konsulārais aģents Ņujorkā
* Ludvigs Sēja (1921—1927), Latvijas pagaidu pilnvarotais lietvedis (*chargé d'affaires* 1922—1923), Latvijas ārkārtējais sūtnis un pilnvarotais ministrs ASV (1925—1927) ar rezidenci Masačusetsas avēnijā (*2304 Massachusetts Ave., NW*)
* Artūrs Ļūļe (1927—1935), Latvijas ģenerālkonsuls Ņujorkā, Latvijas pagaidu pilnvarotais lietvedis (*chargé d'affaires ad int*)
* Alfrēds Bīlmanis (1935—1948), Latvijas ārkārtējais sūtnis un pilnvarotais ministrs ASV ar rezidenci Masačusetsas avēnijā (*2304 Massachusetts Ave., NW*)
* Jūlijs Feldmanis (1949—1953), Latvijas pilnvarotais lietvedis (*chargé d'affaires*) ASV, sūtniecības (*Latvian Legation*) vadītājs ar rezidenci Masačusetsas avēnijā Vašingtonā, no 1951. gada ģenerālkonsula v.i.
* Arnolds Spekke (1954—1970), Latvijas pilnvarotais lietvedis (*chargé d'affaires*) ASV, sūtniecības vadītājs, ģenerālkonsuls (no 1954), Latvijas diplomātiskā un konsulārā dienesta vadītājs trimdā (no 1963) ar rezidenci 4325 17th Street NW Vašingtonā
* Anatols Dinbergs (1970—1993), Latvijas pilnvarotais lietvedis (*chargé d'affaires*) ASV, sūtniecības vadītājs, ģenerālkonsuls (no 1971), Latvijas diplomātiskā un konsulārā dienesta vadītājs trimdā. No 1991. gada septembra Latvijas ārkārtējais un pilnvarotais vēstnieks ASV ar rezidenci 4325 17th Street NW Vašingtonā
* Ojārs Kalniņš (1993—1999), Latvijas ārkārtējais un pilnvarotais vēstnieks ASV ar rezidenci 4325 17th Street NW Vašingtonā
* Aivis Ronis (2000—2004), Latvijas ārkārtējais un pilnvarotais vēstnieks ASV ar rezidenci 4325 17th Street NW Vašingtonā
* Māris Riekstiņš (2004—2007), Latvijas ārkārtējais un pilnvarotais vēstnieks ASV ar rezidenci Masačusetsas avēnijā Vašingtonā
* Andrejs Pildegovičs (2007—2012), Latvijas ārkārtējais un pilnvarotais vēstnieks ASV ar rezidenci Masačusetsas avēnijā Vašingtonā
* Andris Razāns (2012—2016), Latvijas ārkārtējais un pilnvarotais vēstnieks ASV
* Andris Teikmanis (2016—2019), Latvijas ārkārtējais un pilnvarotais vēstnieks ASV
* Māris Selga (2019–2024), Latvijas ārkārtējais un pilnvarotais vēstnieks ASV
* Elita Kuzma (no 2024), Latvijas ārkārtējā un pilnvarotā vēstniece ASV

## Atsauces